
	EELNÕU

	
	03.06.2026 nr 1-4/26/50

	
	

	TAPA VALLAVOLIKOGU
	

	MÄÄRUS
	




	Tapa

	

	

	Tamsalu Kooli põhimääruse muutmine 

	


	Määrus kehtestatakse kohaliku omavalitsuse korralduse seaduse § 35 lg 2, põhikooli- ja gümnaasiumiseaduse § 66 lõike 2 ning Tapa vallavolikogu 28.03.2018 määruse nr 12 ,,Tapa valla põhimäärus“ § 65 lg 2 ja § 67 lg 5 alusel:

§ 1. Tamsalu Kooli põhimääruse muutmine 

Tapa Vallavolikogu 29.05.2025 määruses nr 60 „Tamsalu Kooli põhimäärus“ tehakse järgmised muudatused: 

1) paragrahv 9 täiendatakse lõikega 11 järgmises sõnastuses: 

(11) Koolis toimub õppetöö statsionaarses õppevormis. Koolivälise nõustamismeeskonna soovitusel võib õpilase hariduslikust erivajadusest või muust põhjusest tulenevalt viia õppetööd läbi mittestatsionaarses õppevormis. 

2) paragrahv 9 täiendatakse lõigetega 21 ja 22 järgmises sõnastuses: 

(21) Kurti või kuulmislangusega õpilast õpetades võib peale eesti õppekeele kasutada eesti viipekeelt ja viibeldud eesti keelt. 

(22) Haridusliku erivajadusega õpilast õpetades võib peale eesti õppekeele või selle asemel kasutada muud keelt, kui kooliväline nõustamismeeskond on õpilasele tõhustatud toe või eritoe rakendamise soovitust andes leidnud, et eesti keeles õppimine ei ole õpilase arengu eripära tõttu jõukohane. 

§ 2. Määruse jõustumine 

Määrus jõustub kolmandal päeval pärast Riigi Teatajas avaldamist.

	




	(allkirjastatud digitaalselt)

Maksim Butšenkov
vallavolikogu esimees






	Seletuskiri

	Tapa Vallavolikogu määruse eelnõu
„Tamsalu Kooli põhimääruse muutmine“ juurde

1. Sissejuhatus 
Eelnõu nimetus: Tamsalu Kooli põhimääruse muutmine 
Eelnõu koostaja: Kai Puhasmets, haridusspetsialist, kai.puhasmets@tapa.ee 
Seletuskirja eesmärk: Käesoleva seletuskirja eesmärk on põhjendada Tapa vallavolikogu 
eelnõu „Tamsalu Kooli põhimääruse muutmine“ vastuvõtmise vajadust ja selgitada eelnõu 
põhilahendusi. 

2. Määruse andmise vajadus ja õiguslik alus 
Määruse andmise vajadus: 

Määruse muutmine on vajalik, et viia Tamsalu Kooli põhimäärus 
kooskõlla kehtiva õigusega ning täpsustada õppevormi ja õppekeele kasutamise põhimõtteid 
hariduslike erivajadustega õppijate õpetamisel. 

Muudatused võimaldavad paindlikumalt korraldada õpet vastavalt õppijate individuaalsetele vajadustele ning toetavad kaasava hariduse 
põhimõtteid.

Õiguslik alus: Määrus kehtestatakse kohaliku omavalitsuse korralduse seaduse § 35 lõike 2, 
põhikooli- ja gümnaasiumiseaduse § 66 lõike 2, alusharidusseaduse § 16 lõike 2 ning Tapa 
vallavolikogu 28.03.2018 määruse nr 12 „Tapa valla põhimäärus“ § 65 lõike 2 ja § 67 lõike 5 
alusel.

Seos kehtiva õigusega: Määrusega muudetakse Tapa vallavolikogu 29.05.2025 määrust nr 60 
„Tamsalu Kooli põhimäärus“. 

3. Eelnõu sisu 

Eelnõuga tehakse järgmised peamised muudatused: 
1) sätestatakse, et koolis toimub õppetöö statsionaarses õppevormis ning vajadusel võib 
koolivälise nõustamismeeskonna soovitusel rakendada mittestatsionaarset õpet;
2) täpsustatakse võimalus kasutada kurdi või kuulmislangusega õpilase õpetamisel eesti 
viipekeelt ja viibeldud eesti keelt; 
3) sätestatakse võimalus kasutada haridusliku erivajadusega õpilase õpetamisel peale eesti 
õppekeele või selle asemel muud keelt juhul, kui kooliväline nõustamismeeskond on seda 
soovitanud.

Muudatuste eesmärk on tagada õppijatele nende vajadustest lähtuv õppekorraldus ning 
parandada hariduse kättesaadavust ja õppimise jõukohasust hariduslike erivajadustega 
õppijatele. 

4. Mõju 

Eelnõu mõju: muudatused võimaldavad paindlikumalt korraldada hariduslike erivajadustega 
õppijate õpet ning toetavad õppijatele sobivate õppevormide ja suhtlusvahendite kasutamist. 
Eelnõuga ei kaasne olulist mõju vallaeelarvele, halduskorraldusele ega adressaatide õigustele 
ja kohustustele. 

5. Rakendamine 

Määruse rakendamiseks vajalikud tegevused: põhimääruse uue redaktsiooni avaldamine, 
vajadusel kooli sisekorralduslike dokumentide ja õppekorralduslike praktikate ajakohastamine. 
Rakendamise eest vastutab: Tapa Vallavalitsus koostöös Tamsalu Kooli juhtkonnaga.

Seotud õigusaktide muutmise vajadus: ei. 

6. Jõustumine 

Määrus jõustub üldkorras. 
Jõustumisaja valiku põhjendus: määruse jõustumiseks ei ole vajalik ettevalmistav 
üleminekuaeg ning muudatused on võimalik rakendada üldises korras. 

7. Kooskõlastamine ja kaasamine 

Eelnõu kooskõlastati:  08.06.2026 kultuuri- ja hariduskomisjoni koosolekul, 11.06.2026 eelarve- ja arengukomisjoni koosolekul
Eelnõu esitatud arvamuse andmiseks Tamsalu Kooli hoolekogule augustiks ja õppenõukogule. 
Esitatud märkused ja nendega arvestamine:  

